**חנן יה** (נולד ב-11 ביוני 1985, כ״ג בסיוון ה׳תשמ״ה) הוא זמר-יוצר, מוזיקאי וסופר ישראלי.

ביוגרפיה
--------

**בוהדנה** נולד בבאר שבע בשם **חנן ישראל בוהדנה.** בגיל צעיר הוא גילה כישורי שירה, כתיבה ונגינה. בוהדנה הוא אוטודידקט, שלמד מוזיקה לבדו. את אלבומו הראשון הפיק מחסכונותיו בעיקר מעבודה כמורה לגיטרה, פסנתר ותיאוריה מוזיקלית.

קריירה
------

בשנת 2009 הוציא לאור את אלבומו הראשון "מקבל בהבנה" בהפקתו, עיבוד וניצוח של זיו קוז'וקרו. את המילים והלחנים לאלבום כתב בעצמו. האלבום היה הראשון שהופץ ב"פלטפורמת פטיפון".

הסינגל הראשון שיצא מתוך "מקבל בהבנה" הוא "התבודדות" שזיכה את האלבום בשבחים בעיתונות הכתובה ונוגן בסדרה "סרוגים" בפרק השמיני של העונה השנייה.

שירו "אדם אחר ממנו" מתוך "מקבל בהבנה" זכה בינואר 2011 בחמשת הסינגלים הטובים ביותר לצד שיריהם של אייל גולן ואריק סיני באתר ערוץ הטלוויזיה רשת 13 על ידי מבקר המוזיקה רע כהן, כלשונו:

"אם הקול הגבוהה והדק שלו יתפוס, בוהדנה עוד עשוי להפוך לחלק ממנטרת ההצטדקות הקבועה של אליטיסטים לגבי מוזיקה מזרחית".

"לכי על שידוך" מתוך "מקבל בהבנה" זכה לשיר השבוע ברדיו ירושלים יממה לאחר יציאתו וכך גם שירו "בשבילו".

בשנת 2009 עם יציאת האלבום, הציע בוהדנה ללא כל תמורה ובלבד באמצעות שליחת מייל לכל המבקש מקהל מאזיניו, ספר ביכורים שכתב בזמן שירותו הצבאי בשם "דבר איתי בשקט".

בשנת 2011 הוציא סינגל בודד בשם "מישל".

בשנת 2017 לאחר היכרות של מספר שנים, חבר בוהדנה למוזיקאי מיכה ביטון והשניים הקליטו דואט בהפקתו המוזיקלית של ביטון לשיר "בושה בחסד" שכתב והלחין בוהדנה. "בושה בחסד" שימש כשיר נושא לספר שירה שכתב בוהדנה "לבושה בחסד ערוך."

באותה שנה 2017 יצא "לבושה בחסד ערוך". ספר שירה שהכיל שירה פרי עטו.

בשנת 2018 יצא ספר הילדים "אבא בוא..אבא פה." שכתב בוהדנה בהשראת השיר "אבא פה" שחיבר יחד עם בתו. זהו ספר הילדים הראשון שחיבר בוהדנה וספרו השלישי במספר.

הספר "אבא בוא, אבא פה" זכה להיכלל בעשרת הספרים המומלצים של העמותה לקידום אחריות הורית.

בשנת 2019 הוציא סינגל בשם "מתעוררים".

מאוקטובר 2019 חנן יה ניהל אמנותית את הזמר ישראל בר-און זוכה העונה השישית של תוכנית המציאות כוכב נולד. על הניהול הופקד מתוך חברות הדוקה בין השניים ובעקבות חשיפתו של בר-און את התמודדותו עם מניה דפרסיה והגירושין באותה תקופה. בנובמבר 2020 נפרדו דרכיהן המקצועית בשל חזרתו של חנן יה להקלטות שירים חדשים.

ב 27 בינואר 2021, הוציא בוהדנה את שירו "שובי"  אותו הפיק מוזיקלית צחי אלוש סולן להקת המרפסות לשעבר וכיום מפיק מוזיקלי. השיר "שובי" נוגן בגלגלצ על ידי מספר עורכים בתחנה ואף נכנס לרשימת המלצות העורכים לשנת 2021 של התחנה. בעקבות כך השיר הושמע בתחנות נוספות.

עם כניסתו למצעד השירים המובילים של אתר muzic הגיע "שובי" למקום השני מתוך 40 השירים הישראלים המובילים לשנת 2021, נכון ליוני 2021. מאוחר יותר, האתר סיכם את המצעד השנתי לשנת תשפ"א ו"שובי" זכה להיכלל בין 100 השירים הגדולים של השנה.

כשבועיים מיציאתו של "שובי" השיר נכנס ללהיטים החמים לשנת 2021 של spotify.[דרוש מקור] נכון ליוני 2021.

בעקבות כך החליטו בוהדנה ומפיקו המוזיקלי צחי אלוש להמשיך לעבוד על אלבום שני.

ב 18 באפריל 2021 יצא הסינגל השני מתוך האלבום השני "רוקדים והולכים לישון". השיר לא הצליח כמו קודמו.

ב 23 ביוני 2021 הוציא את שירו "אלוהים שישמור". זהו הסינגל השלישי שיצא מתוך האלבום השני של בוהדנה. בשיר זה נוצר שיתוף פעולה עם הזמרת ליטל גבאי שביצעה בו תוספת מוזיקלית קולית בשפה הפרסית.

בביקורת על "אלוהים שישמור" כתב מבקר המוזיקה יוסי חרסונסקי על חנן יה: "שבה את ליבי" והוסיף כי קולו של בוהדנה "אקזוטי במיוחד". הביקורת זכתה לארבעה וחצי כוכבים מתוך חמישה. 

ב 20 בפברואר 2022 הוציא את הסינגל הרביעי מתוך אלבומו השני "אותך ואת הפסנתר".

ב 19 במאי 2022 הוציא את שירו "אור לחופתי" שהינו הסינגל החמישי מתוך אלבומו השני "שובי". בשיר זה אירח בוהדנה את ישראל בר און חברו הקרוב.

ב 16 ביולי 2023 יצא השיר "רוצה לבד" שיר אותו כתב, הלחין וביצע ביחד עם צחי אלוש ויובל דה לוי. השיר נוגן בתחנות רדיו רבות ובניהן גלגלצ, רדיוס 100, כאן ורדיו דרום.

ב 31 במרץ 2024 יצא אלבומו השני "שובי". אלבום המונה שמונה שירים שאת כולם כתב והלחין חנן יה.

חייו האישיים
------------

חנן יה גרוש ולו בת אחת.

הוא בן הדודה של הזמר עמיר בניון .

ספריו
-----

* "אבא בוא..אבא פה.." ספר ילדים, עצמאי (2018)
* "בוטו לא שלי ולא שלך." ספר ילדים, עצמאי (2023)

דיסקוגרפיה
----------

### אלבומי אולפן

* **"מקבל בהבנה"** (2010) Playlink
* **"שובי"** (2024) הליקון ארומה מיוזיק

### סינגלים

* "מישל" (2011) עצמאי
* "בושה בחסד" עם מיכה ביטון (2017) עצמאי
* "עדי" (2017) עצמאי
* "אבא פה"- (2018) עצמאי | שיר נושא לספר הילדים "אבא בוא, אבא פה"
* "עדיף שתישאר" (2019) עצמאי
* "מתעוררים" (2019) Playlink

שיתופי פעולה

* אור לחופתי עם ישראל בר-און (2022) הליקון
* "רוצה לבד" עם אלוש ודה לוי (2023) הליקון

קישורים חיצוניים
----------------

* חנן יה בפייסבוק
* חנן יה באינסטגרם
* חנן יה ב ספוטיפיי
* חנן יה בחדשות ערוץ 1
* הקשר בין מוזיקה, קורונה ומוזה, 18 בספטמבר 2020
* אתר הספר "אבא בוא..אבא פה.."
* "חנן יה שבה את ליבי" יוסי חרסונסקי באתר יוסמיוסיק. 24 ביוני 2021
* חנן יה וזוכה העונה השישית של כוכב נולד ערוץ 7, 19 במאי 2022
* המוזיקאים שכובשים את המדינה מעריב תרבות, 8 באוגוסט 2023
* חנן יה האלבום "שובי" | הליקון ארומה מיוזיק ", 31 במרץ 2024

הערות שוליים
------------

1. ↑  פטיפון - חנן יה - מקבל בהבנה, באתר פטיפון
2. ↑  1.ידיעות אחרונות, "לא עוזב את העיר", ידיעות אחרונות
2.מגזין רייטינג, - חנן ישראל בוהדנה - "מקבל בהבנה", במגזין חשיפה לדרום

3.דודו כהן, רייטינג, - חנן ישראל בוהדנה "התבודדות"
3. ↑  חצי אוזן • הסינגלים של השבוע, באתר ערוץ 13, ‏19 בפברואר 2011
4. ↑  הכל נשאר במשפחה - שירונט, באתר mshironet.mako.co.il
5. ↑  "אבא פה גם אם צריך להיאבק", באתר ידיעות אחרונות
6. ↑  ספרי גירושין לילדים, גירושין - מידע מקיף להורים המתגרשים, באתר העמותה לשיוויון וקידום אחריות הורית
7. ↑  "מתעוררים", באתר פטיפון
8. ↑  "כל דבר בחיים משפיע על היצירה שלי", באתר "ידיעות הנגב", באתר ידיעות הנגב
9. ↑  "אוי ואבוי אם המוסיקה שלי לא תקבל את המעטפת הכי מכובדת שיכולה להיות" -, באתר האתר Gplus. 'גבעתיים פלוס' 'רמת גן פלוס', ‏2021-02-16
10. ↑  הסינגל "שובי", באתר פטיפון
11. ↑  הסינגל "שובי" באתר "הליקון", באתר הליקון ארומה מיוזי'
12. ↑  שירים חדשים בעברית | שירים ישראלים חדשים 2021, באתר מיוזיק Muzic
13. ↑  "מאחל שהמוזיקה תמיד תהיה חלק מחיי", באתר www.b7net.co.il
14. ↑  להיטים חמים ב-2024, באתר ספוטיפיי
15. ↑  מפגש ספונטני באולפן של שלושה זמרים מהדרום, הוליד סינגל ראשוני ומפתיע, באתר באר שבע נט, ‏16 ביולי 2023